Երկար սուրբծննդյան ընթրիք

Երկար սուրբծննդյան ընթրիք կամ Երկար սուրբծննդյան ճաշ (, ), գերմանացի կոմպոզիտոր Պաուլ Հինդեմիթի մեկ գործողությամբ օպերան, ըստ Թորնթոն Ուայլդերի լիբրետոյի, գրված նույն հեղինակի 1960-1961 թվականների պիեսի հիման վրա։

Ստեղծման պատմություն 

1931 թվականին ամերիկացի վիպասան և դրամատուրգ Թորնթոն Ուայլդերը «The Long Christmas Dinner and Other Plays in One Act» ժողովածուում հրատարակել է մեկ գործողությամբ «Երկար սուրբծննդյան ընթրիք» պիեսը։ Պիեսի գործողությունները տևում են 35 րոպե։ Առաջին անգամ կատարվել է 1931 թվականի նոյեմբերի 25-ին Կոնեկտիկուտ նահանգի Նյու Հեյվեն քաղաքում՝ Յելի համալսարանի թատրոնում։ «Երկար սուրբծննդյան ընթրիք» պիեսը հայտնի էր թատերական աշխարհում և ոգեշնչման աղբյուր է եղել Օրսոն Ուելսի 1941 թվականին նկարահանած Քաղաքացի Քեյնը կինոնկարի համար։ Ուելսը գրել է՝ 

1950-ական թվականներին Պաուլ Հինդեմիթը ծանոթանալով պիեսի հետ միտք հղացավ օպերա գրել։ Նա առաջարկեց դրամատուրգին լիբրետո գրել։ Թորնթոն Ուայլդերը օպերայի ստեղծման ժամանակ ակտիվ համագործակցել է կոմպոզիտորի հետ, և որոշ հատվածներ փոխել է նրա պահանջով։ Հինդեմիթը պատրաստի լիբրետոն անգլերենից թարգմանել է գերմաներեն։ Օպերան գրված է կամերային նվագախմբի և կլավեսինի համար։

Պաուլ Հինդեմիթի օպերան առաջին անգամ կատարվել է 1961 թվականի դեկտեմբերի 17-ին Գերմանիայի Ֆեդերատիվ Հանրապետության Մանհայմ քաղաքի Ազգային թատրոնում։ Դիրիժորը հեղինակն էր, իսկ ռեժիսորը Հանս Շուլերը։ ԱՄՆ-ում օպերան բեմադրվել է կոմպոզիտորի ղեկավարությամբ մեկուկես տարի անց 1963 թվականի մարտի 13-ին Նյու Յորքի Ջուլյարդի դպրոցում։ 2014 թվականի ապրիլի 12-ին Առնե Միկը բեմադրել է օպերան Տալլինի «Էստոնիա» ազգային օպերայի թատրոնում։ Ռուսաստանում բեմադրվել է 2016 թվականի մայիսի 3-ին Կամերային օպերայի առաջին միջազգային փառատոնի ժամանակ Սանկտ Պետերբուրգում։

Օպերան քիչ է կատարվում։ Պնդումներ կան, թե այն առաջին անգամ ձայնագրվել է 2014 թվականին, իսկ ձայնասկավառակը դուրս է եկել 2015 թվականին, թեև առաջին ձայնագրությունն եղել է 2006 թվականին;

Օպերայի բովանդակությունը 
«Երկար սուրբծննդյան ընթրիք» օպերան ամերիկյան Բայարդ հարուստ ընտանիքի պատմությունն է, որը տևում է 90 տարի։ Սուրբծննդյան սեղանի շուրջ, ողջ օպերայի ընթացքում, հերքով հավաքվում և փոխարինում են իրար ընտանիքի տարբեր սերունդներ։ Նրանք քննարկում են իրենց խնդիրները, հարազատների ծնունդներն ու մահերը, ժառանգության ձևակերպումները, իրենց կարիերաները և ամուսնությունները։ Սա ստեղծում է գավառական հարուստ ընտանիքի հանգչող պատմությունը 20-րդ դարի պատմության (Երկրորդ համաշխարհային պատերազմ, Կորեական պատերազմ) ֆոնին։ Գործողության վայրը Բայարդների սեղանատունն է, որը պիեսի սկզբում նորակառույց է։ Պիեսի ավարտին ճասասենյակը դատարկվում է և մնում է միան Էրմենգարդան՝ Բայարդների հեռավոր ազգականը։

Դերերգեր և կատարողներ

Ձայնագրություններ 
 The Long Christmas Dinner. Paul Hindemith. Ruth Ziesak — Ursula Hesse von den Steinen — Herman Wallén — Arutjun Kotchinian — Rebecca Martin — Michaela Kaune — Corby Welch — Christian Elsner. Conductor: Marek Janowski. Orchestra/ensemble: Rundfunk-Sinfonieorchester Berlin. ECHO Klassik 2006 within the category «World Premiere Recording of the Year». CD — 84-page booklet. WER 66762.
 Hindemith: The Long Christmas Dinner. American Symphony Orchestra. Conductor: Leon Botstein. Audio CD (August 3, 2015). Bridge Records, Inc. ASIN: B00ZUNDKC2.

Ծանոթագրություններ

Արտաքին հղումներ 
 Skelton, Geoffrey (1992). Long Christmas Dinner, The. In The New Grove Dictionary of Opera. Ed. Stanley Sadie (London). ISBN 0-333-73432-7.
Amadeus Almanac, accessed 30 October 2008

Գերմաներեն օպերաներ
1961 բեմադրվածներ
Անգլերեն օպերաներ